# Sputnik Òrbita 90

Sputnik Òrbita 90, també anomenat Sputnik TV o simplement Sputnik, fou un programa de televisió en català sobre periodisme musical creat per Televisió de Catalunya i emès al Canal 33 des del 1991 fins al 2013. Al 2017 es va reinventar amb un recull dels millors moments del programa, combinat també amb contingut actual. Tot i això, se centra en recordar grans moments musicals dels anys 90 com l'èxit de Nirvana, la visita d'U2 al 1992, l'auge del Britpop i la guerra de metal entre Metallica i Guns N' Roses, entre d'altres.
El programa va estar en antena gairebé 25 anys, passant per diverses etapes, però sobretot apostant pels directes, per les novetats internacionals i nacionals i per la música catalana.
Sputnik Òrbita 90 va sorgir de l'èxit de Sputnik Zap, un programa emès al 1990 sobre videoclips amanit amb comentaris irreverents, amb Miquel Botella Armengou i el fotògraf Francesc Fàbregas i Oliveras com a redactors i guionistes principals. Malgrat durar només una temporada, Sputnik Zap generalment va rebre bones crítiques, i fins i tot va emetre un especial per a la nit del 31 de desembre de 1990, titulat Zap d'any.

## Llistat de capítols

| Títol | Data d'emissió | Tema del capítol |
| El dia que U2 va reinventar els concerts de masses | 23/01/2017 | Zoo TV, la primera gira dels U2 per Catalunya |
| El dia que Kurt Cobain i els grunge ens van deixar | 30/01/2017 | Suïcidi de Kurt Cobain i la fi de la generació Grunge |
| El dia de la invasió del pop britànic | 06/02/2017 | La rivalitat de Blur i Oasis |
| El dia del duel dels monstres del rock | 13/02/2017 | Metallica i Guns N' Roses es disputaven la corona de reis del rock més dur |
| El dia que vam fer camí cap al Sant Jordi (primera part) | 20/02/2017 | Concert de rock català al Palau Sant Jordi de Barcelona, al 1991: Els Pets i Sau |
| El dia que vam fer camí cap al Sant Jordi (segona part) | 27/02/2017 | Concert de rock català al Palau Sant Jordi de Barcelona, al 1991: Sopa de Cabra i Sangtraït |
| El dia que vam ser mestissos amb Mano Negra i els Chili Peppers | 06/03/2017 | Fusió d'estils i el mestissatge de Mano Negra i Red Hot Chili Peppers |
| El dia que Madonna ens va "erotitzar" | 20/03/2017 | Sobre la vida de Madonna com a actriu i el seu inici al món de la música |
| El dia que el rap va assaltar les llistes d'èxits | 20/03/2017 | Sobre l'impacte del hip-hop i el rap a Catalunya; Vanilla Ice i Mc Hammer entre altres |
| El dia que Bowie, Prince i els grans del rock es reinventen (primera part) | 27/03/2017 | Adaptar-se als nous temps: David Bowie, Lou Reed i Iggy Pop |
| El dia que Bowie, Prince i els grans del rock es reinventen (segona part) | 27/03/2017 | Adaptar-se als nous temps: Prince |
| El dia que va néixer l'era dels macrofestivals | 03/04/2017 | Doctor Music Festival, pioner dels macrofestivals moderns |
| El dia que l'electrònica i el Sónar es fan grans | 03/04/2017 | Grups com Orbital o Chemical Brothers van liderar una revolució electrònica que va comportar l'eclosió del festival Sónar |
| El dia de la nissaga dels Cliptoman | 10/04/2017 | Nissaga musico-surrealista dels Cliptoman |
| El dia del Zap, la prehistòria de l'"Sputnik" | 10/04/2017 | Sputnik Zap i els inicis de Sputnik Òrbita 90 |
| El dia de les actuacions en directe (primera part) | 17/04/2017 | Actuacions en directe al plató de l'Sputnik |
| El dia de les actuacions en directe (segona part) | 17/04/2017 | Repàs d'actuacions i dels millors moments de la sèrie |

## Referències

* ↑ Vall, Toni ««Sputnik Òrbita 90», una joia». Nació Digital, 2017.
* ↑ Juanico, Núria «'Sputnik' reneix amb els 'hits' musicals dels anys 90». ara.cat, 23-01-2017 [Consulta: 13 agost 2020].
* ↑ Botella Armengou, Miquel. «“Sputnik”, del zàping a les emissions pirates». Ciudad Criolla, 03-03-2008. [Consulta: 13 agost 2020].